बंडखोर आमदारांनी मुख्यमंत्री प्रमोद सावंत यांच्याबरोबर विधानसभा उपाध्यक्षांची भेट घेतली

विधानसभेतील विरोधी पक्षनेत्यासह 10 आमदारांनी मुख्यमंत्री प्रमोद सावंत यांच्या बरोबर जाऊन विधानसभेचे उपाध्यक्ष मायकल लोबो यांची भेट घेतली आहे. त्यामुळे ते भाजपमध्ये सामील झाल्याचं स्पष्ट झालं आहे. यामुळे राज्यातलं भाजप सरकार 27 आमदारांसह मजबूत स्थितीत आलं असून विरोधी पक्षाची धार बोथट झाली आहे. आता काँग्रेसकडे फक्त पाच आमदार उरले आहेत.

गोव्याचे मुख्यंत्री प्रमोद सावंत यांनी ANI वृत्तसंस्थेशी बोलताना सांगितलं की "हे आमदार राज्याच्या आणि त्यांच्या मतदारसंघांच्या विकासासाठी आले आहेत. त्यांनी कुठलीही अट न ठेवता स्वेच्छेने भाजप प्रवेश केला आहे."

गोवा विधानसभेचे सभापती राजेंद्र पाटणेकर म्हणाले, "आज (बुधवारी) दोन निवेदनं माझ्याकडे आली. एक काँग्रेसच्या दहा आमदारांनी दिलं, ज्यात ते भाजपमध्ये विलीन होत आहेत असं सांगण्यात आलं आहे. दुसरं मुख्यमंत्री प्रमोद सावंत, जे विधानसभेत सत्ताधारी पक्षाचे नेते देखील आहेत, त्यांनी देखील निवेदन दिलं. यात भाजपचे संख्याबळ बदलून आता 27 वर गेलं आहे, असं नमूद केलं आहे. आणि मी ही दोन्ही निवेदनं स्वीकारली आहेत." 

माजी विरोधी पक्षनेते बाबू कवळेकर यांच्यासह निळकंठ हळर्णकर, इजिदोर फर्नांडिस, टोनी फर्नांडिस, फिलीप नेरी रॉड्रिग्ज, फ्रान्सिस सिल्वेरा, बाबूश मोन्सेरात, विल्फ्रेड डिसा उर्फ बाबाशान, जेनिफर मोन्सेरात, क्लाफास डायस यांचा समावेश आहे.

काँग्रेसचे दहा आमदार भाजपच्या ब्लॅकमेलला आणि प्रलोभनांना बळी पडले आहेत, असं गोवा काँग्रेसचे प्रमुख गिरीश चोडणकर म्हणाले. 

चंद्रकांत कवळेकर

यावेळी ANIशी बोलताना भाजपमध्ये सामील झालेले माजी विरोधी पक्षनेते चंद्रकांत कवळेकर म्हणाले, "मुख्यमंत्री सावंत चांगलं काम करत आहेत. आमच्याकडे सर्वाधिक आमदार असूनही आम्ही सरकार स्थापन करू शकलो नव्हतो."

"मी विरोधी पक्षनेता असूनही माझ्या मतदारसंघातली विकासकामं अडकून पडली होती. आम्ही कामं केली नाहीत तर जनता आम्हाला पुढच्या वेळी कसं निवडून देणार? काँग्रेसला त्यांची साधी आश्वासनं पाळता आली नाहीत. काही वरिष्ठ लोकांमध्ये समन्वय नव्हता, म्हणून इतक्या वेळा संधी मिळूनही सत्तास्थापन करता आलं नाही." 

'भाजपची असुरक्षितता उघड झाली'

गोवा विधानसभेचं पावसाळी अधिवेशन 16 जुलै पासून सुरू होणार आहे. त्यामुळे त्याच्या ऐन काही दिवसांपूर्वी घडलेल्या या... \n\nवरील लेखासाठी मला एक चांगले शीर्षक द्या.
काँग्रेसच्या 10 आमदारांचा भाजपप्रवेश, प्रमोद सावंत यांचं सरकार मजबूत स्थितीत